**НАЦРТ**

ЈЗУ ДОМ ЗДРАВЉА ДОБОЈ



Централа +387 53 490 300

Телефон: +387 53 490 303

Факс : +387 53 490 301

E-mail: info@domzdravljadoboj.ba

**ПРОГРАМ РАДА ЈЗУ ДОМ ЗДРАВЉA ДОБОЈ**

**ЗА 2020. ГОДИНУ**

[www.domzdravljadoboj.ba](http://www.domzdravljadoboj.ba)

**I УВОД**

ОПШТИ ПОДАЦИ О ЈАВНОЈ УСТАНОВИ

Назив установе: Јавна здравствена установа Дом здравља Добој

Сједиште: Немањина 18, Добој

Директор: Славко Ковачевић дипломирани економиста

Телефон.: Централа +387 53 490 300;

Управа +387 53 490 303; факс +387 53 490 301; мејл: info@domzdravljadoboj.ba

Датум оснивања: 02.01.1995. године

Последња регистрација: 28.03.2012. године

Регистарски број: 60-0-Reg-11-000 895

Матични број: 01842412

ЈИБ: 4400017940000

ПИБ: 400017940000

Власништво: државно

**ОСНОВНА ДЈЕЛАТНОСТ И ЗАДАЦИ ЈАВНЕ УСТАНОВЕ**

Основна дјелатност Јавне здравствене установе Дом здравља Добој (у даљем тексту Дом здравља) је обезбјеђивање и пружање услуга примарне здравствене заштите и збрињавање ургентних стања за сва лица на подручју Града Добоја. Дом здравља пружа и дио услуга консултативно – специјалистичке здравствене заштите укључујући општине Станари и Петрово.

У односу на врсту здравствених услуга Дом здравља пружа основне услуге дијагностике лијечења, промоције здравља, као и услуге превенције и раног откривања обољења.

Услуге из области примарне здравствене заштите пружају се првенствено путем амбуланти и тимова породичне медицине, а остале услуге које пружа Дом здравља су из области рендген, ултразвучне, лабораторијске дијагностике, стоматолошке, хигијенско – епидемиолошке, консултативно специјалистичке, затим услуге из области заштите менталног здравља и физикалне рехабилитације у заједници, и услуге из области ургентне медицине.

**ЦИЉ ДОНОШЕЊА ПРОГРАМА**

1. Обезбјеђивање и пружање здравствене заштите за подручје за које је надлежан

Дом здравља, у складу са прописима

1. Реконструкција и опремање преосталог дијела објеката Дома здравља и амбуланти породичне медицине на терену
2. Набавка медицинске опреме и основних средстава
3. Пројекат формирања тима за кућно лијечење и палијативну његу
4. Остале планиране активности су:

* Провођење програма стручног усавршавања запосленог особља
* Провођење пројеката промоције здравља и превенције обољења

**II ПЛАНИРАНЕ АКТИВНОСТИ**

**ПРОГРАМСКЕ АКТИВНОСТИ (ПРОЈЕКТИ)**

Дом здравља планирање, обезбјеђивање и пружање здравствене заштите заснива на стандардима и нормативима здравствене заштите, који се односе на укупан број становника, број и старосну структуру регистрованих осигураних лица, нормативима стручних тимова по дјелатностима, неопходну медицинску опрему и просторне услове и капацитете.

Према процјени Републичког завода за статистику на територији Града Добоја има 68.514 становника. Број регистрованих/верификованих осигураних лица у тимовима породичне медицине је укупно 39.945 осигураника.

Највећи дио здравствених услуга које се планирају и пружају односе се на услуге које се пружају осигураним лицима, мањи дио здравствених услуга односи на услуге које се пружају неосигураним лицима. Тај дио услуга првенствено се односи на збрињавање хитних стања и превенцију одређених ризичних фактора и обољења.

По структури највећи дио услуга чине услуге лијечења које укључују различите врсте прегледа, дијагностичке и терапијске процедуре. Уз то, укупни број здравствених услуга, до 20%, се односи на промотивне и превентивне услуге. Дио превентивних услуга пружа се у оквиру сарадње са другим установама на нивоу локалне заједнице.

Један дио здравствених услуга чине и услуге кућног лијечења и патронаже које се пружају у оквиру неколико служби и то: Службе породичне медицине са едукативним центром, Службе хитне медицинске помоћи, Службе за превентивну, дјечију и општу стоматологију са стоматолошким лабораторијем, Одјела за лабораторијску дијагностику, Центра за заштиту менталног здравља и Центра за физикалну рехабилитацију у заједници.

**1. Обезбјеђивање здравствене заштите / услуга**

***Табела број 1:*** Планирани број здравствених услуга за 2020. годину

|  |  |  |  |
| --- | --- | --- | --- |
| **Редни**  **број** | **Назив дјелатности /службе** | **Број мед. тимова према нормативу** | **Број здравствених услуга** |
|  | Породична медицина | 19,97 | 215.703 |
|  | Одјел за рендген и ултразвучну дијагностику | 0,94 | 16.990 |
|  | Одјел за лабораторијску дијагностику | 1,41 | 79.200 |
|  | Центар за заштиту менталног здравља | 1,29 | 13.493 |
|  | Центар за рехабилитацију у заједници | 1,29 | 18.634 |
|  | Служба за превентивну, дјечију и општу стоматологију | 5,59 | 42.222 |
|  | Орална хирургија | 1,36 | 3.914 |
|  | Хигијенско-епидемиолошка заштита | 1,63 | 8.821 |
|  | Служба хитне медицинске помоћи | 6,85 | 132.917 |
| **Укупно здравствених услуга** | | | **531.894** |
|  | Амбуланта за специјалистичке консултације из педијатрије | 3,93 | 22.029 |
|  | Амбуланта за специјалистичке консултације из гинекологије | 3,01 | 21.694 |
| **Укупно здравствених услуга Службе консултативно - специјалистичке заштите** | | | **43.723** |
| **Све укупно услуга 575.617** | | | |

***Табела број 2:*** Планирани број превентивних здравствених услуга за 2020. годину

|  |  |  |
| --- | --- | --- |
| **Редни број** | **Назив дјелатности /службе** | **Број здравствених услуга** |
| 1 | Породична медицина | 43.141 |
| 2 | Центар за заштиту менталног здравље | 4.048 |
| 3 | Центар за рехабилитацију у заједници | 5.590 |
| 4 | Служба за превентивну дјечију и општу стоматологију | 14.686 |
| 5 | Амбуланта за специјалистичке консултације из гинекологије | 1.005 |
| 6 | Амбуланта за специјалистичке консултације из педијатрије | 3.147 |
| **Укупно** | | **71.617** |

У *Табели број 1* приказан је норматив медицинских тимова и планирани број здравствених услуга на годишњем нивоу по дјелатностима/службама Дома здравља.

У *Табели број 2* приказане су укупно планиране превентивне услуге по дјелатностима /службама Дома здравља.

Превентивне услуге у Служби породичне медицине са едукативним центром односе се на услуге дефинисане у Програму превенције и контроле масовних незаразних болести као што су: откривање повишеног крвног притиска, шећерне болести, најчешћих туморских обољења код жена и мушкараца у одређеној животној доби те других ризичних фактора.

Превентивне услуге су дефинисане програмима и правилницима и у осталим дјелатностима и службама као и проценат учешћа у укупном броју услуга.

На дио реализација плана превентивних активности поред ангажовања расположивих ресурса установе, значајно утиче додатно обезебјеђивање финансијских средстава од стране Фонда здравственог осигурања Републике Српске а дио утицаја има и одзив становништва.

У оквиру плана Дом здравља за 2020. годину, као и у претходном периоду планира се понудити дио приватних услуга за које би корисници у цијелости учествовали у партиципацији цијене услуге. Овај дио услуга се односи на услуге које припадају секундарном и клиничком нивоу здравствене заштите за које Дом здравља располаже адекватним условима за пружање истих. Такође на исти начин се планира пружање дијела услуга за неосигурана лица.

Наведене услуге пружају се на основу интерног цјеновника који је у складу са цјеновником Фонда здравственог осигурања Републике Српске.

План услуга које се раде на лични захтјев се односи на:

* услуге дијела стоматолошке протетике
* услуге Службе за дјечију, превентивну и општу стоматологију
* дио ултразвчних прегледа секундарног нивоа
* услуге примарног нивоа за неосигурана лица осим хитних стања и превентивних услуга
* услуге Специјалистичке амбуланте из гинекологије
* услуге Јединице за континуирано унапређење квалитета и сигурности здравствених услуга.

**Организациона структура медицинских служби**:

* Служба породичне медицине
* Служба хитне медицинске помоћи
* Хигијенско епидемиолошка служба
* Служба за превентивну, дјечију и општу стоматологију
* Центар за заштиту менталног здравља
* Центар за физикалну рехабилитацију у заједници
* Служба за дијагностику
* Одјел за лабораторијску дијагностику
* Одјел за класичну – конвенционалну рендген и ултразвучну дијагностику
* Служба консултативно – специјалистичке заштите
* Специјалистичка амбуланта из педијатрије
* Специјалистичка амбуланта из гинекологије
* Јединица за континуирано унапређање квалитета и сигурности здравствених услуга
* Савјетовалиште за дијабетес

Основу постојећих и планираних активности чини пружање здравствених услуга, с тим да се главни дио односи на пружање услуга из области породичне медицине као основне дјелатности Дома здравља, а затим и осталих дјелатности.

Служба породичне медицине за 2020. годину планира рад са 23 тима породичне медицине. Остале службе Дома здравља такође планирају и пружају из свог домена здравствене услуге дијагностике, лијечења, промоције здравља и превенције.

Служба хитне медицинске помоћи пружа здравствене услуге из области ургентних стања за укупно становништво подручја града Добоја и дио аутопута „9. јануар“.

Служба за превентивну, дјечију и општу стоматологију, осим услуга примарног нивоа, пружа услуге из области оралне хирургије за подручје регије Добој. Такође, наведена служба пружа услуге ортодонције за подручје регије Добој, осим општина Дервента и Теслић.

Центар за заштиту менталног здравља према нормативима здравствене услуге пружа за подручје општина Петрово, Станари и Модрича, док Центар за физикалну рехабилитацију у заједници пружа услуге за подручје општина Петрово и Станари.

Такође и консултативно специјалистичке услуге из области гинекологије пружају се за подручје oпштинa Петрово и Станари.

1. **Пројекат реконструкције и опремања Дома здравља**

Током претходног периода извршена је, путем разних пројеката, значајна реконструкција Дома здравља, али и даље постоји потреба за додатним радовима на реконструкцији преосталог простора објеката Дома здравља у Добоју и амбуланти породичне медицине на терену.

1. **Пројекат набавке основних средстава и опреме**

У оквиру пројеката реконструкције објеката Дома здравља и након завршетка истих постоји потреба за набавком нове медицинске опреме и основних средстава у складу са прописима за сертификацију здравствених установа, због дотрајалости и недостатака исте, а све у циљу нормалног рада служби и побољшања квалитета здравствених услуга.

1. **Пројекат кућног лијечења и палијативне његе**

Праћењем броја болесника и потреба за пружањем одређених здравствених услуга у кућним условима, поново постоји потреба за издвајањем одвојеног тима за кућно лијечење. Иако тимови породичне медицине и остали здравствени тимови пружају значајан број услуга у кући пацијената, потребе су све израженије, као нпр. након отпуштања из болнице гдје је неопходно одређен период пацијенту наставити лијечење (ињекциону терапију, превијање и сл.), збрињавање тежих хроничних болесника, палијативну његу и сл.

С тога би се оформио тим који би радио по сличном моделу као што је то раније Дом здравља радио а који би уско сарађивао са осталим тимовима и службама установе који пружају здравствене услуге у кући као и другим службама у локалној заједници. У почетној фази тим би чинио један доктор медицине и два медицинска техничара.

1. **Провођење пројеката промоције здравља и превенције обољења**

Дом здравља у одређеном обиму континирано проводи активности које се односе на промоцију здравља из различитих области, као и одређене програме превенције обољења.

За 2020. годину планира се провођење превентивних програма на раном откривању најучесталијих туморских обољења у складу са стручним упутствима масовних хроничних незаразних обољења.

Такође се планира низ промотивно превентивних активности из области заштите менталног здравља, болести зависности, здравља зуба и сл., промотивне активности у сарадњи с различитим организацијама у локалној заједници и сл. С обзиром да се од стране Фонда здравственог осигурања Републике Српске за овај дио здравствствених услуга издвајају врло ограничена средства значајан дио планираних активности остаје нереализован. Повремено се поједини програми финасирају кроз донаторска средства а по одобрењу Министарства здравља и социјалне заштите Републике Српске. Стога су за овај сегмент рада потребна додатна финансијска средстава.

1. **Учешће Дома здравља у пројектима на нивоу локалне заједнице**

Као и претходних година Дом здравља планира да настави сарадњу са установама и организацијама на локалном нивоу кроз стручну подршку у провођењу различитих здравствених промотивних и превентивних активности као и учешће у мултисекторским пројектима. У току 2020. године Дом здравља планира наставак активности у оквиру пројекта „Смањење фактора здравствених ризика у Босни и Херцеговини – дио Пројекта Република Српска“.

**III ПОТРЕБНА ФИНАНСИЈСКА СРЕДСТВА ЗА РЕАЛИЗАЦИЈУ ПРОГРАМА**

**И ЉУДСКИ РЕСУРСИ**

**Број и структура запослених**

У табели број 3 приказан је број и структура запосленог особља са 31.08.2019. године.

За реализацију редовног програма здравствене заштите ангажују се укупни ресурси Дома здравља што укључује запослено особље, медицинску и другу опрему, просторне капацитете.

Усклађивање радних мјеста и броја запослених вршиће се у складу са Правилником о основама стандарда и норматива у здравственим установама у Републици Српској, као и другим позитивним законским прописима који третирају ову област.

***Табела број 3:*** Људски ресурси

|  |  |  |
| --- | --- | --- |
| **Редни број** | **Назив занимања** | **Број** |
| **Доктори медицине укупно** | | **55** |
|  | Доктори опште медицине | **7** |
| **Доктори медицине специјалисти укупно** | | **36** |
|  | Породичне медицине | 17 |
|  | Опште медицине | 2 |
|  | Интерне медицине | 1 |
|  | Ургентне медицине | 4 |
|  | Педијатрије | 1 |
|  | Радиологије | 2 |
|  | Гинекологије | 4 |
|  | Психијатрије | 2 |
|  | Епидемиологије | 1 |
|  | Физијатрије | 1 |
|  | Офтамолог | 1 |
| **Доктори медицине на специјализацији укупно** | | **12** |
|  | Породична медицина | 2 |
|  | Ургентна медицина | 2 |
|  | Дјечија психијатрија | 1 |
|  | Медицинска биохемија | 1 |
|  | Физијатрија | 2 |
|  | Педијатрија | 3 |
|  | Епидемиологија | 1 |
| **Доктори стоматологије укупно** | | **11** |
|  | Доктори опште стоматологије укупно | 6 |
| Доктори стоматологије специјалиста укупно | | **5** |
|  | Специјалисти ортопедије вилице | 1 |
|  | Специјалисти стоматолошке протетике | 1 |
|  | Специјалисти - превентивне и дјечије стоматологије | 2 |
|  | Специалиста оралне хирургије | 1 |
| **Доктори стоматологије на специјализацији укупно** | | **1** |
|  | Орална хирургија | 1 |
| **Медицински сарадници укупно** | | **9** |
|  | Психолози | 4 |
|  | Дефектолог – специјални педагог | 1 |
|  | Дефектолог – логопед | 2 |
|  | Социјални радник | 1 |
|  | Специјалиста медицинске биохемије | 1 |
| **Радници ВШ спреме – укупно** | | **22** |
|  | Медицинске сестре / техничари | 10 |
|  | Физиотерапеути | 5 |
|  | Рентген техничари | 4 |
|  | Лабораторијски техничари | 1 |
|  | Санитарни техничари | 2 |
| **Радници ССС – укупно** | | **106** |
|  | Медицинске сестре / техничари | 68 |
|  | Медицинске сестре / акушерски смјер | 6 |
|  | Медицинске сестре / педијатријски смјер | 1 |
|  | Физиотерапеути | 4 |
|  | Лабораторијски техничари | 10 |
|  | Медицинске сестре - стоматолошки смјер | 8 |
|  | Зубни техничари | 4 |
|  | Зубни техничари - ортодонт | 1 |
|  | Санитарни техничари | 3 |
|  | Фармацеутски техничар | 1 |
| **Немедицински кадар** | | **72** |
| **Све укупно: 276** | | |

**Потребна финансијска средства**

Финасијска средства која су неопходна за реализацију основне дјелатности као и других планираних програма остварују се на неколико начина. Основа за финансирање рада Дома здравља је број регистрованих/верификованих осигураних лица на основу чега се склапа Уговор о пружању и финансирању здравствених услуга са Фондом здравственог осигурања Републике Српске. Малим дијелом кроз Уговор финасира се одређени дио услуга за неосигурана лица.

Укупна финансијска средства која су потребна за рад Дома здравља у 2020. години планирају се као приходи и то:

* + из обавезног здравственог осигурања;
  + изван обавезног здравственог осигурања;
  + остали приходи.

Укупно планирани приходи за 2020. годину планирани су у износу од 7.410.000 КМ који се остварују на основу уговорених средстава са Фондом здравственог осигурања Републике Српске за регистривана лица о пружању примарног нивоа здравствене заштите и дијела секундарне здравствене заштите (КСЗ из области гинекологије и педијатрије) и осталих прихода.

Средства планирана Одлуком о нацрту буџета за 2020. годину на позицији 415200-150048-Текући грантови у области здравствене заштите - Дом здравља у износу 200.000 КМ.

Средства која су планирана од стране Фонда здравственог осигурања Републике Српске и од властитих прихода планирана су за расходе у 2020. години и то како слиједи:

* + трошкови медицинског материјала;
  + трошкови материјала горива и енергије;
  + трошкови бруто плата;
  + трошкови осталих личних примања;
  + трошкови производних услуга;
  + трошкови амортизације;
  + нематеријални трошкови;
  + остали трошкови пословања;

и они укупно износе 7.410.000 КМ.

У укупној структури трошкова нето плате учествују са 47% или 3.501.000 КМ, а порези и доприноси са 28%, односно 2.099.000 КМ.

Средства која су планирана Одлуком о нацрту буџета града Добоја у износу од 200.000 КМ планирана су да се утроше за:

* грађевинска реконструкција објеката Дома Здравља у Добоју и амбуланти породичне медицине на терену;
* набавка медицинске опреме и основних средстава;
* пројекат формирања тима за кућно лијечење и палијативну његу;
* обезбјеђивање неопходних здравствених услуга за социјално угрожена лица и неосигурана лица;
* провођење одређених програма здравствене заштите;
* програм обезбјеђивања јавних, других манифестација и других захтјева за присуство Службе хитне медицинске помоћи.

Динамику утрошка планираних финансијских средстава као и спровођење горе наведених активности у 2020. години од старне локалне заједнице, зависиће од динамике пуњења и извршења буџета града Добоја за 2020. годину.

**IV ЗАКЉУЧАК**

За реализацију главног циља обезбјеђивања здравствене заштите становништва као основног програма за који је у складу са прописима одговоран Дом здравља Добој, као и других планираних програма и пројеката, установа располаже значајним кадровским, просторним капацитетима, дијагностичком и другом опремом. Реконструкцијом преосталих простора установе, теренских амбуланти и комплетирањем опреме очекујемо стицање оптималнијих услова за рад и могућност достизања већег капацитета рада у току 2020. године.

Што се тиче редовних финансијских средстава која су планирана за 2020. годину процјена је да наведена средства неће бити довољна за реализацију свих програмских и пројектних активности. Због тога је потребно обезбиједити додатне изворе финасирања кроз подршку од стране локалне заједнице, републичких институција као и кроз подршку од стране међународних пројеката и сл.

Осим тога планирани приходи су рађени на бази постојећег броја регистрованих/верификованих осигураних лица и процјена је да ће доћи до смањења истих због природног одлива становника и отварања приватних амбуланти породичне медицине на подручју града Добоја.

Смањењем броја регистрованих/верификованих осигураних лица довешће до смањења финансијских средстава која се уговарају са Фондом здравственог осигурања Републике Српске.

Имајући у виду све напријед наведено Дом здравља ће наставити рад на контроли и рационализацији свих врста трошкова као и у претходном периоду. Такође ће се наставити рад на рационализацији броја запослених у складу са важећим нормативима а према препорукама Министарства здравља и социјалне заштите Републике Српске.

Директор Предсједник Управног одбора

Славко Ковачевић дипл. ек. Радмила Млинаревић

Број:\_\_\_\_\_\_\_/19.

Датум: \_\_\_\_\_\_\_\_2019.